stanford-oval/wikipedia huggingface dataset:
אליפות וימבלדון 1938
התחרות > תחרות זוגות מעורבים

בתחרות השתתפו 80 זוגות. 8 זוגות קיבלו דירוג:
דון בדג' ואליס מרבל (ארצות הברית ארצות הברית), מנצחי התחרות
הנר הנקל (גרמניה הנאצית (1935–1945)) גרמניה) ושרה פביאן (ארצות הברית ארצות הברית), הפסידו במשחק הגמר
ג'ין מאקו (ארצות הברית ארצות הברית) וידוויגה ינדז'ייובסקה (פולין פולין), הודחו בסיבוב השני
דרגוטין מיטיץ' (יוגוסלביה (1918-1941)) ממלכת יוגוסלביה) וסימון מתייה (צרפת צרפת) הודחו בסיבוב השני
כריסטיאן בוסי (צרפת צרפת) וננסי ויני (אוסטרליה אוסטרליה), הודחו ברבע הגמר
ז'אן בורוטרה (צרפת צרפת) והלן וילס (ארצות הברית ארצות הברית) הודחו ברבע הגמר
ג'ון אוליף (בריטניה בריטניה) ובובי מילר (דרום אפריקה (1928–1994) דרום אפריקה) הודחו ברבע הגמר
ז'אק בריניון (צרפת צרפת) ותלמה קוין (אוסטרליה אוסטרליה), הודחו ברבע הגמר
במשחק הגמר דון בדג' ואליס מרבל (ארצות הברית) שיחקו נגד הנר הנקל (גרמניה) ושרה פביאן (ארצות הברית) וניצחו בשתי מערכות. בכך הם זכו באליפות בפעם השנייה ברציפות. דון בדג' זכה בתואר השלישי באליפות זו ואליס מרבל בתואר השני. בשנה זו הזוג זכה גם באליפות ארצות הברית הפתוחה.
דון בדג', מנצח תחרות הגברים
הלן וילס, מנצחת תחרות הנשים
אליפות וימבלדון 1939

| --- | --- |
 ענף:  טניס 
 תקופת התחרות:  26 ביוני 1939 – 8 ביולי 1939 (13 ימים) 
 מספר תחרות:  59 
 עיר מארחת:  אצטדיוני הטניס בווימבלדון 
 זוכה:  גברים:בובי ריגס (ארצות הברית) נשים:אליס מרבל (ארצות הברית) זוגות גברים: אלווד קוק/בובי ריגס (ארצות הברית) זוגות נשים:שרה פביאן/אליס מרבל (ארצות הברית) זוגות מעורבים: בובי ריגס/אליס מרבל (ארצות הברית)
 
 → אליפות וימבלדון 1938 אליפות וימבלדון 1946 ← 
 
אליפות וימבלדון 1939 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-26 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
טניסאיי ארצות הברית זכו בכל התארים בשנה זו בווימבלדון. בובי ריגס ואליס מרבל זכו ב-3 תארים כל אחד.
זו הייתה האליפות האחרונה שהתקיימה לפני פרוץ מלחמת העולם השנייה שהחלה בספטמבר 1939. התחרויות התחדשו רק בשנת 1946.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. המנצח בשנים 1937-1938 דן בדג' מארצות הברית לא השתתף בתחרות זו. לקראת התחרות המשתתפים החזקים דורגו כדלקמן:
באני אוסטין (בריטניה בריטניה), הודח ברבע הגמר
בובי ריגס (ארצות הברית ארצות הברית), מנצח התחרות
דוק מקנל (ארצות הברית ארצות הברית), הודח בסיבוב השני
פרניו פונצ'ץ (יוגוסלביה (1918-1941)) ממלכת יוגוסלביה), הודח בחצי הגמר
הנר הנקל (גרמניה הנאצית (1935–1945) גרמניה), הודח בחצי הגמר
אלווד קוק (ארצות הברית ארצות הברית), הפסיד במשחק הגמר
רודריך מנצל (צ'כוסלובקיה צ'כוסלובקיה), הודח בסיבוב השני
איגנצי טוצ'ינסקי (פולין פולין), הודח בסיבוב השלישי
במשחק הגמר, בובי ריגס מארצות הברית, נפגש עם אלווד קוק, גם הוא מארצות הברית, וניצח אותו ב-5 מערכות. בשנה זו בובי ריגס ניצח גם באליפות ארצות הברית הפתוחה.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. מנצחת התחרות בשנת 1938 הלן וילס (ארצות הברית) לא השתתפה בתחרות. כמו בתחרות הגברים, 8 טניסאיות זכו לדירוג:
אליס מרבל (ארצות הברית ארצות הברית), מנצחת התחרות
הלן ג'ייקובס (ארצות הברית ארצות הברית), הודחה ברבע הגמר
הילדה שפרלינג קראווינקל (גרמניה הנאצית (1935–1945) גרמניה), הודחה בחצי הגמר
סימון מתייה (צרפת צרפת), הודחה ברבע הגמר
ידוויגה ינדז'ייובסקה (פולין פולין), הודחה ברבע הגמר
קיי סטמרס (בריטניה בריטניה), הפסידה במשחק הגמר
מרי הרדוויק (בריטניה בריטניה), הודחה ברבע הגמר
שרה פביאן (ארצות הברית ארצות הברית), הודחה בחצי הגמר
במשחק הגמר אליס מרבל (ארצות הברית) ניצחה את קיי סטמרס (בריטניה) ב-2 מערכות. בשנת 1939 היא זכתה גם באליפות ארצות הברית הפתוחה.
התחרות > תחרות זוגות גברים

בתחרות השתתפו 64 זוגות. מנצחי התחרות בשנת 1938 דן בדג' וג'ין מאקו (ארצות הברית) לא השתתפו בתחרות. כמו בשנה שעברה 4 זוגות דורגו.
הנר הנקל וגאורג פון מטקסה (גרמניה הנאצית (1935–1945) גרמניה), הודחו בסיבוב השני
אלווד קוק ובובי ריגס (ארצות הברית ארצות הברית), ניצחו בתחרות
ז'אן בורוטרה וז'אק בריניון (צרפת צרפת), הודחו בחצי הגמר
צ'ארלס הייר ופרנק וילד (בריטניה בריטניה), הפסידו במשחק הגמר
במשחק הגמר אלווד קוק ובובי ריגס (ארצות הברית), שיחקו נגד צ'ארלס הייר ופרנק וילד (בריטניה) וניצחו ב-4 מערכות.
התחרות > תחרות זוגות נשים

בתחרות השתתפו 48 זוגות. 4 זוגות קיבלו דירוג:
שרה פביאן ואליס מרבל (ארצות הברית ארצות הברית), מנצחות התחרות
הלן ג'ייקובס ובילי יורק (ארצות הברית ארצות הברית), הפסידו במשחק הגמר
סימון מתייה (צרפת צרפת) וידוויגה אנדז'ייובסקה (פולין פולין), הודחו בסיבוב הראשון
ג'יין ניקול ובטי נאטהול (בריטניה בריטניה), הודחו בחצי הגמר
במשחק הגמר שרה פביאן ואליס מרבל (ארצות הברית) שיחקו נגד זוג אמריקאי נוסף הלן ג'ייקובס ובילי יורק וניצחו אותן בשתי מערכות. בכך הן זכו בתואר השני ברציפות בתחרות זו. כמו בשנה הקודמת, הזוג זכה גם באליפות ארצות הברית הפתוחה.
התחרות > תחרות זוגות מעורבים

בתחרות השתתפו 80 זוגות. מנצחי התחרות בשנת 1938 דן בדג' ואליס מרבל (ארצות הברית) לא השתתפו בתחרות זו. 4 זוגות קיבלו דירוג:
אלווד קוק ושרה פביאן (ארצות הברית ארצות הברית), הודחו בחצי הגמר
בובי ריגס ואליס מרבל (ארצות הברית ארצות הברית), מנצחי התחרות
קם מלפרי (ניו זילנד ניו זילנד) ובטי נאטהול (בריטניה בריטניה), הודחו בחצי הגמר
פרניו קוקולביץ' (יוגוסלביה (1918-1941)) ממלכת יוגוסלביה) וסימון מתייה (צרפת צרפת) הודחו ברבע הגמר
במשחק הגמר בובי ריגס ואליס מרבל מארצות הברית ניצחו בשתי מערכות את ננסי בראון ופרנק וילד מבריטניה שלא היו מדורגים. לשני הטניסאים זה היה התואר השלישי באליפות זו. בשנה זו הזוג זכה גם באליפות ארצות הברית הפתוחה.
בובי ריגס, מנצח תחרות הגברים
אליס מרבל, מנצחת תחרות הנשים
טרנטה

ערך זה עוסק בכינוי לכלי רכב ישן. אם התכוונתם למשמעות אחרת, ראו .
רכב טרנטה באודסה.
טרנטה בגרמניה
עגלת טָרַנְטַס בסיביר בסביבות 1885
טרנטה הוא כינוי סלנג לכלי רכב ישן שיכולותיו המכניות מוגבלות, ולעיתים אף אינו מסוגל לנוע. לרוב אין הכוונה לרכבי אספנות שמורים היטב, אלא למכוניות זולות, שחוקות ובמצב טכני רע.
מקור המילה הוא, ככל הנראה, במילה האוקראינית дрантя שמשמעה "סמרטוט". מילה זו נקלטה ביידיש כ"טרנטה" ושימשה כינוי לחפץ שהתבלה, התיישן והפך חסר ערך. ייתכן ומקור השם הוא בסוג של כרכרה שהייתה בשימוש ברוסיה במאה ה-19 בשם "טרנטס" (Тарантас) (רו').
אף שהשימוש הנפוץ כעת הוא בהתייחסות לרכב בלוי ביותר, מקובל להשתמש במילה גם לתיאור מוצר בעל ליקויים רבים שאינו יכול להגשים את ייעודו באופן משביע רצון. בעבר נעשה במילה שימוש גם לתיאור אדם חסר תוחלת, אך שימוש כזה אינו שכיח כיום.
הביטוי "טרנטה דה-לוקס" (לפעמים נכתב "דלוקס") נועד לתאר טרנטה במצב ירוד במיוחד. אחד משיריה של להקת "איילון" שפעלה בישראל בשנות החמישים של המאה ה-20 נקרא "טרנטה דה-לוקס" והשווה בלעג בין המדינה לבין מכונית מאותה שנת ייצור.
הביטוי "טרנטה, אבל לפניך" ששימש תחילה כסטיקר הומוריסטי שנתלה על הצד האחורי של מכוניות ישנות, קיבל גם הוא משמעות שאולה. כיום משתמשים בו לתיאור של אדם, גוף או מוצר בעל ליקויים רבים שבכל זאת זכה להישגים, או באופן כללי יותר למי שעקף את מתחריו מעמדת נחיתות ברורה.
כאשר הטרנטה מגיעה למצב שבו עלות תחזוקתה גבוהה מדי, נדרש בעליה להחלטה על גורלה. יש הנוטשים אותה ברחוב, כמכונית חונה, (פעולה אסורה על-פי חוק), ושם היא שוהה עד שהרשות המקומית, בנוהל הקבוע לכך, מפנה אותה למגרש גרוטאות. יש המוכרים אותה (או מוסרים אותה) לפירוק, כדי שתשמש כמקור לחלקי חילוף. בשנת 2010 החלה מדינת ישראל לעודד בעלי מכוניות שיוצרו לפני עשרים שנים ומעלה להביאן לגריטה; בתמורה שילמה המדינה לבעלים סכום של 3,000 ש"ח. בשנת 2013 הופסקה פעולת העידוד עקב חוסר תקציב.
בארצות הברית פורחת תעשיית יוקרה (בעיקר באזור הוליווד) של הפיכת טרנטות לרכבים בגרסת לוקסוס.
מתחת למעטה החלוד ותוך שימוש באביזרים מקוריים (בדרך כלל של דגמי אספנות) נבנית מכונית חדישה לחלוטין במחיר מרקיע שחקים. הכוונה היא למשוך את עיני הצופים בעוד שהנהיגה עצמה היא ברמה מהמתקדמות ביותר שיש. תוכנית ריאליטי בולטת בז'אנר זה היא פימפ מיי רייד של MTV בהנחיית הראפר Xzibit.
אחד המאמרים הקלאסיים של ג'ורג' אקרלוף, חתן פרס נובל לכלכלה, עוסק בכשל שוק הנובע ממידע אסימטרי, ולוקח כמשל מכוניות טרנטה אמריקאיות (lemons - לימונים בסלנג) שהמוכר יודע מה מצבן והקונה לא.
הערות שוליים

1 2  “Yiddish’s Linguistic Drift”, The Jewish Daily Foreword, 23.2.2007
↑  לדוגמה: צחי הופמן, טרנטה ניידת, nrg, ‏ 28.10.2007
↑  בכותרת מאמרו של דור צח‏, קוונטין טרנטה, באתר וואלה, 5 ביוני 2007, נעשה שימוש במילה עקב המצלול לעגני שלה לשם קוונטין טרנטינו
↑  להקת איילון באתר "סטריאו ומונו"
↑  לדוגמה:  נבחרת ישראל: טרנטה, אבל לפניך, באתר וואלה, 12 במרץ 2008 - הביטוי בכתבה זו מתאר את נבחרת ישראל בכדורגל
↑  לדוגמה: אסף מרגלית, טרנטה, טרנטה, אבל אינטל נשארה מאחור, nrg, ‏ 8.12.2005 (הכותרת מתייחסת לחברת AMD, המתחרה של אינטל)
↑  קריאה אישית - בוא לגרוט את המכונית הישנה, באתר ynet, 27 באפריל 2010
↑  The Market for Lemons
צומת ג'ונגל

| --- | --- |

כרזת הסדרה בעברית
 סוגה:  סדרת הנפשה ממוחשבת, סדרה לילדים, סדרה חינוכית
 יוצרים:  טרבור ריקטס
 כותבים:  קרייג קרלייל, דן צ'יימברס, ג'יליאן קורדרוי, ג'יל קוזה-טרנר, סטאן קולימור, פול דוסון, קארין גרינברג בייקר, סמנתה היל, מארק הולוואי, ברידג'ט הרסט, פול לארסון, לאורה ביאמונט, ג'יימס מייסון, אלן נויבירט, טרבור ריקטס, קלאודיה סילבר, פ. קווין סטראדר, אנדי ירקס
 בימוי:  מורגן פרנסיס
 מדבבים:  ג'נט ג'יימס, בילי וסט, קית' ויקהאם, טיירון בנסקין, ג'ס הארנל, די בראדלי בייקר, ג'ימי היברט, קארי רודריגז, אמנדה סימונדס, לריין ניומן
 מדבבים בעברית:  מיכל רשף, יהונתן מגון, מולי שולמן, גילן שחף, ליאת הר לב, גלעד קלטר, דן קיזלר, צביקה פורמן, יורם יוספסברג, אמנון וולף, הדר שחף-מעיין
 ארץ מקור:  ארצות הברית ארצות הברית בריטניה בריטניה
 שפות:  אנגלית (הסדרה דובבה לשפות נוספות, ביניהן ספרדית ועברית)
 מספר עונות:  2
 מספר פרקים:  46
 הפקה
 מפיקים בפועל:  אריקה דרבי
 חברת הפקה:  Spider Eye Productions
 הפצה:  Disney-ABC Domestic Television
 עורכים:  מארק אדוארדס
 אורך פרק:  25 דקות (מורכב מ-2 פרקים משניים באורך 11 דקות)
 שידור
 רשת שידור:  פלייהאוס דיסני‏ (2009-2010) דיסני ג'וניור (2011-2012)
 רשת שידור בישראל:  ערוץ דיסני דיסני ג'וניור
 פורמט (תמונה):  HDTV צבע
 תקופת שידור מקורית:  5 באוקטובר 2009 – 23 במאי 2012
 תקופת שידור בישראל:  5 בינואר 2010 – 2012
 קישורים חיצוניים
 דף התוכנית ב-IMDb
צומת ג'ונגל (באנגלית: Jungle Junction) היא סדרת הנפשה ממוחשבת חינוכית אמריקאית-בריטית  לילדים משנת 2009. הסדרה נוצרה על ידי טרבור ריקטס, בוימה על ידי מורגן פרנסיס והופקה על ידי חברת Spider Eye Productions. הסדרה עוקבת אחר הרפתקאותיהם של קבוצת חיות בגלגלים המלמדים את הצופים בבתי על אכפתיות כלפי הסביבה.
הסדרה הופצה במדינות רבות ברחבי העולם, ביניהן ארצות הברית, הולנד, בריטניה, אירלנד, ספרד וישראל. הסדרה שודרה לראשונה בספרד ב-26 בספטמבר 2009. בארצות הברית הסדרה שודרה לראשונה ב-5 באוקטובר 2009 בערוץ פלייהאוס דיסני, ולאחר מכן בערוץ דיסני ג'וניור עד ה-23 במאי 2012. בישראל הסדרה שודרה לראשונה בדיבוב לעברית החל מה-5 בינואר 2010 עד שנת 2012 בערוץ דיסני.
לסדרה יש שתי עונות ו-46 פרקים באורך 25 דקות, שכל פרק מורכב משני פרקים משניים באורך 11 דקות.
תקציר העלילה

הסדרה עוקבת אחר קבוצת חיות בגלגלים אשר בכל פרק מלמדים את הצופים בבית על אכפתיות כלפי הסביבה בעזרת הרפתקאות.
דמויות

כל הדמויות בסדרה הן חיות בעלות גלגלים במקום כפות רגליים, החיות כמו כלי תחבורה.
זוטר (Zooter) - חזירה ורודה, מחלקת מכתבים בצומת ג'ונגל.
פילוואן (Ellyvan) - פיל כחול, החבר הכי טוב של זוטר.
בנגו (Bungo) - ארנב כתום עם אוזניים חומות וזנב דמוי זנב דביבון, תולה תמרורים בצומת ג'ונגל.
סרטקסי (Taxicrab) - סרטן אדום, מכין שייקים.
אוטואלה (Carla) - קואלה כתומה, בעלת מכולת.
קרוקר (Crocker) - תנין ירוק, יש לו מיומנות בגינון.
היפובוס (Hippobus) - היפופוטם צהוב בצורת אוטובוס. הוא הכלי תחבורה של גברת ג'ולי.
לאנס (Lance) - קרנף סגול בצורת אמבולנס.
בובי (Bobby) - טוקן כחול מפקד משטרת צומת ג'ונגל.
דוזר (Dozer) - שור, מתקן כבישים.
גברת ג'ולי (Miss Jolly) - זברה בעלת משקפיים, מורה בבית ספר לחמישה תלמידים.
קרפדי (Toadhog) - צפרדע ירוק, מרושע ורגזן. אוהב לאכול תולעים וזבובים, לשנו דביקה וארוכה כך שהיא יכולה לתפוס דברים.
פלאגוגו (Flagogo) - פלמינגו ורוד.
החיפושיות (The Beetlebugs) - חמש חיפושיות צבעוניות הדומות לילדים קטנים, אינם יכולים לדבר והם תלמידיה של גברת ג'ולי. הצבע של כל חיפושית שונה: יש אחד אדום, אחד כתום, אחד צהוב, אחד ירוק ואחד כחול. שמם אינו ידוע.
מדבבים

במאית הדיבוב של הסדרה בעברית הייתה אפרת ענבל, ומפיקת הדיבוב הייתה אסנת סדן.
| שם הדמות | מדבב/ת באנגלית | מדבב/ת בעברית |
| --- | --- | --- |
| זוטר | ג'נט ג'יימס | מיכל רשף |
| פילוואן | בילי וסט | יהונתן מגון |
| בנגו | קית' ויקהאם | מולי שולמן |
| סרטקסי |  | גילן שחף |
| אוטואלה | טיירון בנסקין (קנדה) ג'ס הארנל (ארצות הברית) | ליאת הר לב (2010) |
| קרוקר | קית' ויקהאם | גלעד קלטר |
| לאנס | די בראדלי בייקר | דן קיזלר |
| בובי | ג'ימי היברט | צביקה פורמן |
| דוזר | ג'ימי היברט (קנדה) קית' ויקהאם (ארצות הברית) | יורם יוספסברג |
| קרפדי |  | אמנון וולף |
| גברת ג'ולי | קארי רודריגז (קנדה) אמנדה סימונדס (ארצות הברית) | הדר שחף-מעיין |
| היפובוס | אמנדה סימונדס | הדר שחף-מעיין |
| קלרה | לריין ניומן |  |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 20 | 5 באוקטובר 2009 | 14 בפברואר 2011 |
|  | 2 | 26 | 2 באפריל 2011 | 23 במאי 2012 |
הערות שוליים

↑  צומת ג'ונגל - סדרה חדשה, באתר ביגו
מרסל ברנר

| --- | --- |

 מדינה:  צרפת
 יד חובטת:  שמאל
 יחידים
 דירוג שיא:  5 (1946)
 שיאי גראנד סלאם
 זכיות 5 (1 הגברים, 2 בזוגות גברים, 2 בזוגות מעורבים)
 אליפות צרפת הפתוחה:  זכיהה (1946)
 וימבלדון:  הסיבוב השלישי
מרסל ברנר (בצרפתית: Marcel Bernard; ‏ 18 במאי 1914 – 29 באפריל 1994) היה טניסאי צרפתי. הוא זכה במקום ראשון בתחרות הגרבים, זוגות גברים וזוגות מעורבים בתחרויות אליפות צרפת הפתוחה 5 פעמים.
ביוגרפיה

מרסל ברנר נולד בפרבר של העיר ליל.
הוא היה אלוף צרפת לצעירים בשנים 1929 ו-1930. בהמשך הוא עבר לתחרויות בוגרים.
בתחרויות הגברים בצהלך שנות ה-30 בהם ברנר השתתף הוא לא זכה להישגים. אחרי סיום מלחמת העולם השנייה באליפות צרפת בטניס 1946 הוא ניצח בתחרות הגברים במשחק נגד ירוסלב דרובני.
בתחרויות זוגות גברים ברנר הגיע לגמר של אליפות צרפת בטניס 1932 אך הפסיד בגמר. באליפות צרפת בטניס 1936 הוא ניצח לצד ז'אן בורוטרה. באליפות צרפת בטניס 1946 הוא ניצח לצד איבון פטרה.
בתחרויות זוגות מעורבים ברנר ניצח פעמיים באליפות צרפת בטניס 1935 ובאליפות צרפת בטניס 1936.
מרסל פטרה היה חבר בנבחרת גביע דייוויס של צרפת משנת 1935 ועד ל-1956.
בשנת 1968 ברנר נבחר לנשיא איגוד הטניס של צרפת וכיהן בתפקיד עד לשנת 1973.
גביע שמוענק למנצח תחרויות זוגות מעורבים באליפות צרפת הפתוחה נקרא על שמו.
מרסל ברנר נפטר בשנת 1994.
הפיגוע בנהריה (1979)

| חלק מהסכסוך הישראלי-פלסטיני |
| --- | --- |
 תאריך:  22 באפריל 1979
 מקום:  נהריה, ישראל
 קואורדינטות:  33°00′51″N 35°05′29″E﻿ / ﻿33.0142°N 35.0914°E﻿ / 33.0142; 35.0914
 סוג:  פיגוע ירי, חטיפה
 הרוגים:  4 אזרחים ישראלים, בהם שני ילדים
 מבצע:  ארגון החזית לשחרור פלסטין
 מספר מפגעים:  4
 מפגעים הרוגים:  2
  (למפת הגליל המערבי מוגדלת) מקום הפיגוע(למפת הגליל המערבי רגילה) מקום הפיגוע(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקום הפיגוע(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מקום הפיגוע
 
הפיגוע בנהריה ב-1979 היה פיגוע טרור פלסטיני שבמהלכו נרצחו השוטר סמל ראשון אליהו שחר ושלושה מבני משפחת הרן.
הפיגוע

ב-22 באפריל 1979 הוביל סמיר קונטאר שלושה מחבלים נוספים מדרום לבנון לביצוע פיגוע בישראל. הארבעה השתייכו לארגון החזית לשחרור פלסטין בהנהגתו של אבו עבאס. בשעת חצות הם הגיעו בסירת גומי לנהריה, וירדו לחוף.
אנשי החוליה ניסו לתקוף בית פרטי, אך הונסו ביריות על ידי בעל הבית, אמנון סלע. רכב משטרה חש למקום. בקרב היריות שהתחולל נהרג השוטר אליהו שחר. לאחר מכן נכנסה החוליה לבניין דירות ברחוב ז'בוטינסקי 61, ופרצה לדירתו של צ'רלי שפירא, שהרג בירייה את אחד מהמחבלים.
יתר השלושה פרצו לדירתם של בני משפחת הרן (הירשהורן) בטרם הגיעה תגבורת משטרה נוספת. הם לקחו כבני ערובה את דני הרן בן ה-31 ואת בתו בת הארבע, עינת. האם, סמדר, הצליחה להסתתר בבוידעם מעל חדר השינה, יחד עם בתה בת השנתיים ושכנה.
לאחר תפיסת בני הערובה, נלקחו האב ובתו אל חוף הים, שם התפתח קרב יריות בין חוליית המחבלים לבין שוטרים וחיילי צה"ל. סמיר קונטאר ירה בדני הרן בגבו מטווח קצר ורצח אותו מול עיניה של בתו, ולאחר מכן רצח גם אותה כשרוצץ בקת הרובה את גולגולתה כנגד סלע.
בביתם, בבוידעם, נחנקה למוות יעל, בתה בת השנתיים של סמדר, תוך כדי ניסיונותיה של האם להשתיקה, כשידה על פיה, כדי שלא יתגלו על ידי החוליה.
בחילופי היריות שהיו על החוף נהרג אחד מאנשי החוליה של קונטאר. קונטאר ואיש החוליה הרביעי, אחמד אברס, נתפסו ונשפטו למאסר.
אחרית דבר

בהלוויותיהם של הרוגי הפיגוע ציין ראש הממשלה, מנחם בגין, את האכזריות ברצח ילדים תמימים בציטוט מ"על השחיטה" של חיים נחמן ביאליק: "נקמת דם ילד קטן, עוד לא ברא השטן".
לאחר הפיגוע רמטכ"ל רפאל איתן הנחה את מפקד פיקוד הצפון אביגדור בן-גל להתנקש בבכירי ארגון אשף ובפעיליו בכל אמצעי אפשרי. הפעולות שאושרו על ידי הרמטכ"ל נשמרו בסוד מפני המטה הכללי של צה"ל ומרוב ממשלת ישראל. בעקבות דבר זה הוקם ארגון טרור שכונה החזית לשחרור לבנון מזרים שעסק בהטמנת פצצות ומכוניות תופת. בפעילות הארגון שפעל בשנות 1980–1983 נהרגו מאות לבנונים. פעילות הארגון תואמה ונשלטה על ידי איתן ושר הביטחון אריאל שרון, שאף ניסו להוציא אל הפועל תוכנית להפלת מטוסי נוסעים מתוך כוונה לחסל את יאסר ערפאת.
אחמד אברס ישב 6 שנים בכלא, ושוחרר על ידי ישראל בעסקת ג'יבריל בשנת 1985. סמיר קונטאר נשפט לחמישה מאסרי עולם ו-47 שנות מאסר. ב-16 ביולי 2008, לאחר 29 שנים בכלא שוחרר קונטאר בעסקת חילופי שבויים כחלק מעסקה להחזרת גופות שני חיילים ישראלים שנחטפו שנתיים קודם לכן. בליל 19 בדצמבר 2015 נהרג קונטאר בסיכול ממוקד בדמשק, בתקיפה שיוחסה לחיל האוויר הישראלי.
הניצולה היחידה ממשפחת הרן, האם סמדר, נישאה מחדש, ונולדו לה שתי בנות.
בשנת 2013 יצא שיר של להקת המטאלקור Oh Sleeper בשם Hush Yael אשר מילותיו מגנות את האירוע ומביע הזדהות עם רצון נקם נגד חוליית המחבלים. שם השיר הוא על שם התינוקת יעל אשר מתה באירוע כאשר הסתתרה מן המחבלים.
ראו גם

הפיגוע בנהריה (1974)
הערות שוליים

↑  Bergman, Ronen (2018). Rise and Kill First: The Secret History of Israel's Targeted Assassinations. Random House. pp. 234–247. ISBN 978-1400069712.
↑  הארץ, ספר חדש: שרון הורה ב-1982 להפיל מטוסי נוסעים כדי להרוג את ערפאת, באתר הארץ, 24 בינואר 2018
↑  רועי קייס, יואב זיתון וליעד אוסמו, חיזבאללה: סמיר קונטאר, רוצח משפחת הרן, חוסל בתקיפה ישראלית בדמשק, באתר ynet, 20 בדצמבר 2015
↑  אסף גבור ויוחאי עופר, בכיר חיזבאללה סמיר קונטאר חוסל הלילה בסוריה, באתר nrg‏, 20 בדצמבר 2015
| פיגועי טרור נגד ישראלים במחצית השנייה של המאה ה-20 |
| --- | --- | --- |
| פיגועים נגד ישראלים שבוצעו בישראל ובשטחים | 1948 עד 1959 • שנות ה-60 • שנות ה-70 • שנות ה-80 • שנות ה-90 • > |  |
| פיגועים נגד ישראלים שבוצעו בחו"ל | שנות ה-70: מתקפת הטרור בשדה התעופה של מינכן (10 בפברואר 70) • הפיגוע בטיסה 330 של סוויסאייר מציריך לנתב"ג (21 בפברואר 70) • חטיפת טיסת 571 של סבנה איירליינס מבריסל לנתב"ג (8 במאי 72) • טבח הספורטאים באולימפיאדת מינכן (5–6 בספטמבר 72) • משבר בני הערובה בשגרירות ישראל בבנגקוק (28 בדצמבר 72) • הפיגוע בטיסה 841 של טראנס וורלד איירליינס מנתב"ג לניו-יורק (8 בספטמבר 74) • חטיפת מטוס אייר פראנס 139 מנתב"ג לפריז (27 ביוני 76)  שנות ה-80: ניסיון ההתנקשות בשגריר הישראלי בלונדון (3 ביוני 82) • הפיגוע בראס בורקה (5 באוקטובר 85) • רצח הימאים הישראלים בברצלונה (5 באוקטובר 85) • הפיגועים בדלפקי אל על בנמלי התעופה של וינה ורומא (27 בדצמבר 85) • ניסיון הפיגוע בטיסת אל על מלונדון (17 באפריל 86)  שנות ה-90: פיגוע האוטובוס במצרים (4 בפברואר 90) • הפיגוע בשגרירות ישראל בארגנטינה (17 במרץ 92) • הפיגוע בשגרירות ישראל בלונדון (26 ביולי 94) |  |
 1948–1999 • 2000–2009 • 2010–2019 • 2020–2029
שירי אוהבת ללמוד

| --- | --- |

 סוגה:  הנפשה, ילדים, הרפתקאות
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  24
 הפקה
 חברת הפקה:  Polkadot Productions
 אורך פרק:  כ-28 דקות
 שידור
 רשת שידור:  PBS Kids
 רשת שידור בישראל:  ערוץ הופ!
 פורמט (תמונה):  NTSC
 פורמט (קול):  סטריאו
 תקופת שידור מקורית:  19 בינואר 2008 – 17 בינואר 2009
 תקופת שידור בישראל:  2012
 קישורים חיצוניים
 דף התוכנית ב-IMDb
שירי אוהבת ללמוד (באנגלית: Betsy's Kindergarten Adventures, "הרפתקאות גן הילדים של בטסי") היא סדרת טלוויזיה מונפשת אמריקאית לילדים, שהופקה על ידי Polkadot Productions. הסדרה עוקבת אחר שירי (במקור "בטסי"), ילדה בת חמש שבכל פרק עוברת יחד עם חבריה חוויה שונה בגן הילדים.
הסדרה שודרה במקור בארצות הברית בערוץ PBS Kids, החל מ-19 בינואר 2008 עד 17 בינואר 2009. בישראל הסדרה שודרה בדיבוב עברי בערוץ הופ! בשנת 2012. לסדרה הופקה עונה אחת הכוללת 24 פרקים באורך 28 דקות, כאשר כל פרק מחולק לשני פרקים משניים באורך 14 דקות.
תקציר העלילה

הסדרה עוקבת אחר ילדה בת חמש בשם שירי (במקור "בטסי"), כשהיא מתחילה את שנות לימודיה בגן. בפרק הראשון של הסדרה שירי מתמודדת עם חוסר הוודאות של היום הראשון ללימודים והיא לומדת כיצד להתנהל עם המורה, חבריה החדשים לכיתה והשגרה הלא מוכרת והחדשה לגמרי. בפרקים הבאים מוצגות התחושות והחוויות של שירי כשהיא מסתגלת בגן. כמו כן, במהלך הסדרה שירי עוברת בגן מגוון התנסויות שונות עם חבריה ולומדת דברים חדשים.
דמויות

שירי (Betsy, בטסי) - ילדה בת חמש. הדמות הראשית של הסדרה.
גילי (Billy, בילי) - ילד ג'ינג'י שאוהב לשחק באדמה.
רז (Scott, סקוט) - ילד חכם עם משקפיים שמתעניין במדע.
רוני (Molly, מולי) - ילדה שחצנית.
מאיה (Sarah, שרה) - ילדה שאוהבת ספורט.
אסף (Kenji, קנג'י) - ילד אינטליגנטי שאוהב לרקוד.
נעמה (Maria, מריה) - ילדה שקטה ואמנותית.
אירית (Mrs. Carl O'Connor, גברת קרל או'קונור) - גננת גן הילדים בו שירי וחבריה לומדים.
בוב (Bob) - נהג האוטובוס שמסיע את שירי וחבריה ללימודים.
רועי (Kevin, קווין) - אחיה התינוק של שירי.
אמא של שירי - עקרת בית שמטפלת בילדיה.
אבא של שירי - טייס. היחיד שמפרנס בבית המשפחה.
מדבבים

הדיבוב העברי בוים על ידי אפרת קרצמן, והופק על ידי אסנת סדן.
| שם הדמות | מדבב/ת באנגלית | מדבב/ת בעברית |
| --- | --- | --- |
| שירי | דביי צ'ייס | שחר קדוש |
| גילי | ננסי קארטרייט | פלג רנד |
| אסף | ננסי קארטרייט | דנה סמו |
| רוני | ויקי לואיס | עדן גמליאל |
| מאיה | קרי סאמר | שיר פרג |
| נעמה | קרי סאמר | הללי היבש |
| אירית | סאלי סטראתרס | הילה מערבי |
| בוב | פרד ווילארד | גלעד קלטר |
| אמא של שירי | בס ארמסטרונג | עדי ארד |
| רז | ריצ'רד סטיבן הורביץ |  |
| וורנר | טום בוסלי |  |
בנוסף דיבבו בדיבוב העברי דניאל לרוז פיק, עידו גביש, אורלי קטן, אמנון וולף ומולי שולמן.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 24 | 24 | 19 בינואר 2008 | 17 בינואר 2009 |
ראו גם

טימותי הולך לבית הספר
אראופגוס

גבעת אראופגוס כפי שנצפית מכיוון האקרופוליס
תצפית על אקרופוליס ועל הר ליקוויטוס מהאראופגוס
אראופגוס או אראוס פאגוס (יוונית: Άρειος Πάγος), היא "גבעת ארס", הנמצאת מצפון-מערב לאקרופוליס. ביוון העתיקה תיפקדה אראופגוס כבית המשפט המרכזי להוצאות להורג של אתונה. לפי המיתולוגיה, ארס אל המלחמה היה אמור להישפט בגבעה זו על הריגתו של אלירוטיוס, בנו של פוסידון (דוגמה אופיינית למיתולוגיה אטיולוגית). במחזה "האורסטיאה" של אייסכילוס (458), האראופאגוס הוא מקום משפטו של אורסטס על רציחתם של אמו, קליטמנסטרה, ושל המאהב שלה, אייגיסתוס. כמו כן, על שמה נקרא חיבור אראופגיטיקה של ג'ון מילטון בעד חופש הדיבור.
מקור השם אינו ידוע, ביוונית המילה pagos פירושה "חתיכה גדולה של אבן". אראו היה יכול לבוא מן השם ארס או משמן של האריניות, שכן על מורדות ההר נבנה מקדש לאריניות, שם תפסו רוצחים מחסה כדי לא לעמוד בפני התוצאות של מעשיהם.
בתקופות שלפני יוון הקלאסית (לפני המאה ה-5 לפנה"ס) האראופגוס היה מועצת-החכמים של העיר, בדומה לסנאט הרומי. כמו בסנאט, חברות באראופאגוס הוגבלה רק לאלו שהחזיקו משרה ציבורית בכירה. ב-462 לפנה"ס, אפיאלטס העביר רפורמות שנטלו מהאראופגוס כמעט את כל תפקידיו לטובת ההליאיה (בית המשפט העליון של אתונה), והשאיר לו רק את תפקודו כבית-דין לענייני רצח.
בהתפתחות לא שגרתית, האראופגוס קיבל תפקיד חדש במאה ה-4 לפנה"ס, שבמסגרתו חקר שחיתות, למרות שסמכות ההרשעה נשארה בידי האספה המנהלתית של אתונה, האקלסיה.
האראופגוס, כמו שאר המוסדות המנהליים, המשיכו לתפקד גם בתקופת רומא. היה זה במקום הזה, שבו פאולוס העביר את נאומו המפורסם, שנקרא "אריוס פגוס" (על שם המקום), שבו דיבר בשמו של אל לא-ידוע שכבר נעבד שם.
המונח "אראופגוס" מתייחס גם לגוף המשפטי האריסטוקרטי, שניתנה לו סמכות על ידי סולון. הגוף שימש כבית-משפט גבוה ביוון.
אטלנטה פלקונס

אטלנטה פלקונס (באנגלית: Atlanta Falcons - בזי אטלנטה) היא קבוצת פוטבול אמריקאית מהעיר אטלנטה במדינת ג'ורג'יה שבארצות הברית. הפלקונס משחקים בבית ה-NFC דרום של ליגת הפוטבול הלאומית (NFL). ארגון אטלנטה פלקונס הוקם ב-30 ביוני 1965 כאשר קומישינר ה NFL פיט רוזל העניק את בעלות הקבוצה לרנקין סמית. בחירת הדראפט הראשונה של אטלנטה והכללית בדראפט 1966 הייתה הליינבקר טומי נוביס ובכך הפכה אותו לשחקן הראשון בהיסטוריה של המועדון. הקבוצה נמצאת כיום תחת בעלותו של איש העסקים ארתור בלאנק שבבעלותו עוד שלוש קבוצת ספורט נוספות בעיר.
לפלקונס יש קבוצת מעודדות הקרויה בפשטות "מעודדות אטלנטה פלקונס", ובז קמע בשם פרדי פאלקון.